
Narva






      ________ 2006.a. nr ___ 

Projekti “Narva energiamajandus” omafinantseeringu kinnitamine

Narva Linnavalitsus võtab vastu protokollilise otsuse:

1. Taotleda Narva Linnavolikogus otsuse vastuvõtmist vastavalt lisatud eelnõule.

2. Volitada Narva Linnavalitsuse Linnavara- ja majandusameti Kommunaalmajandusosakonna juhataja direktori ülesannetes hr Arkadi Nikolajevit antud küsimust Linnavolikogus ette kandma.

E e l n õ u

NARVA LINNAVOLIKOGU

O T S U S 

Narva

____________. 2006.a. nr ___ 

Projekti “Narva energiamajandus” omafinantseeringu kinnitamine

Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel

1. ASJAOLUD JA MENETLUSE KÄIK

Narva Linnavara- ja Majandusamet koos Arhitektuuri- ja Linnaplaneerimise Ametiga töötab välja projekti “Narva energiamajandus” selle järgnevaks esitamiseks programmi “Norra ja EMP finantsmehhanismid”. 

Projekti koostamise vajadus tekkis seoses Euroopa Parlamenti ja Nõukogu direktiivi vastuvõtmisega hoonete energiatõhususe kohta – 2002/91/EÜ. Direktiivi eesmärk on edendada ELi hoonete energiatõhusust. Direktiivi artikkel 7 käsitleb energiatõhususe sertifikaati ehk energiaauditit. Sertifikaadi kehtivusaeg on kümme aastat. Kõigil liikmesriikidel on kohustus harmoneerida direktiiv 4. jaanuariks 2006. Eesti taotleb sarnaselt teistele liikmesriikidele energiatõhususe sertifikaadi nõude rakendumise osas üleminekuperioodi kuni 4. jaanuarini 2009.
Energiaauditit võib vaadelda osana hoone seisukorra uurimisest, mille eesmärgiks on kindlaks teha hoone energeetiline ning tehniline olukord. Olukorra uuringuna on energiaaudit kasulik vahend, mis aitab koostada hoone pikaajalist renoveerimise kava. 

Projekt “Narva energiamajandus” Narva linnas koostatakse vastavalt Majandus- ja Kommunikatsiooniministeeriumi poolt kinnitatud Energiaauditite teostamise üldistele nõuetele ning näeb ette:

· Energiaauditite teostamine Narva linna munitsipaalhoonetele, s.h. muinsuskaitseobjektidele.

· Energiaauditite teostamine Narva linna korterielumajadele

· Energiaauditite baasil andmebaasi koostamine

· Energiaauditite baasil erinevatele hoone tüüpidele energiasäästuprogrammi koostamine

· Narva linna energiamajanduse arengukava koostamine

Projekti üldsumma on
10 988 278 krooni. Omafinantseeringu nõutav miinimum 15%  moodustab 1 648 242 krooni. 

Praegu projekt on ettevalmistamisel. Seoses sellega projekti teostamise etapid ning raha kasutamise tähtaeg on täpsustatud pärast projekti koostamise lõppemist.    

Programmi kohaselt peab Narva Linnavalitsus algul ise projekti kulud katma, sest toetus laekub pärast aruande aktsepteerimist.  

Selleks, et Linnavalitsus saaks projekti kulude eest õigeaegselt korraga ära tasuda, on üheks võimaluseks võtta pangast sildfinantseerimise laen.

Sildfinantseerimine tähendab väljamakseid linnaeelarvest välisabi sisaldava projekti kulude katteks välisabist saadavate vahendite ulatuses enne välisabi laekumist. Välisabi vahendite laekumisel linnaeelarve vahendid taastatakse. Sildfinantseerimine on sisuliselt välisabi krediteerimine ning selleks on võimalik kasutada panga sildfinantseerimise laenu.

Narva Linnavolikogu otsusega on vaja kinnitada projekti omafinantseering.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 22 lõike 1 punktile 8 laenude ja teiste varaliste kohustuste võtmine kuulub Linnavolikogu ainupädevusse. Siis on Narva Linnavolikogul õigus antud otsust vastu võtta.

3. OTSUS

3.1. Kinnitada projekti “Narva energiamajandus” omafinantseeringuks 1 648 242 krooni.

3.2. Narva Linnavalitsusel näha omafinantseering ette linnaeelarves. 

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva otsuse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavolikogu poolt otsuse teatavaks tegemise päevast.

4.2.  Otsus jõustub seadusega sätestatud korras.

Mihhail Stalnuhhin

Volikogu esimees
